**TÂNĂR, VESEL SI BOGAT**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

din ciclul: '' Versuri pentru Preafrumoasa Doamnă...''

Tânăr, vesel şi bogat

Braţele-s deschise către ’Nalt

Ard şi- n mine e făclia

Prin livadă, sufletul mi-l salt

Şi-mi azvârl în soare pălăria.

N-am în buzunare o leţcaie

Dar sunt tânăr, vesel şi bogat

Şi averea mea aşteaptă-n claie...

S-o citească vaca, la iernat.

Flori de liliac găsesc în cale

Ştrengăreşte le clipesc din ochi

Şi mă scuipă-o salcie pe vale

Să nu-mi fie pasul cu deochi.

Iar iubesc a soarelui lumină

Şi cuţitul mi-l arunc pe jos.

se coboară luna în surdină

Ca un vultur cald şi luminos.

Mă opresc. La o troiţă nouă

Stă Isus cu braţele-n zenit.

Izvorăşte-n ochi un val de rouă

Când îl văd pe cruce răstignit.

Şi un gând se saltă voiniceşte.

Brusc din nepăsare, eu, mă rup

Şi cu buzele, ca fălci de cleşte,

Îi extrag piroanele din trup.

20.09.2015